ระเบียบสำนักงานมาตรฐานผลิตภัณฑ์อุตสาหกรรมระเบียบสำนักงานมาตรฐานผลิตภัณฑ์อุตสาหกรรมว่าด้วยหลักเกณฑ์และวิธีการในการดำเนินการตามกฎหมายว่าด้วยข้อมูลข่าวสารของราชการพ.ศ. ๒๕๕๔[๑] โดยที่เป็นการสมควรปรับปรุงระเบียบสำนักงานมาตรฐานผลิตภัณฑ์อุตสาหกรรมว่าด้วยหลักเกณฑ์และวิธีการในการดำเนินการตามพระราชบัญญัติข้อมูลข่าวสารของราชการพ.ศ. ๒๕๕๐เพื่อให้สอดคล้องกับการปรับปรุงการแบ่งส่วนราชการของสำนักงานมาตรฐานผลิตภัณฑ์อุตสาหกรรมและเพื่อให้การจัดระบบ การขอ การอนุญาตและการบริการข้อมูลข่าวสารของราชการที่อยู่ในความรับผิดชอบของสำนักงานมาตรฐานผลิตภัณฑ์อุตสาหกรรมเป็นไปด้วยความเรียบร้อย รวดเร็วและสอดคล้องกับเจตนารมณ์ของกฎหมายว่าด้วยข้อมูลข่าวสารของราชการ ในการรับรองสิทธิของประชาชนในการรับรู้ข้อมูลข่าวสารที่อยู่ในความครอบครองของหน่วยงานของรัฐให้เหมาะสมมากยิ่งขึ้นฉะนั้น อาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการพ.ศ. ๒๕๔๐ และข้อ ๔ แห่งประกาศคณะกรรมการข้อมูลข่าวสารของราชการ ลงวันที่ ๒๔กุมภาพันธ์ พ.ศ. ๒๕๔๑ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูประกอบมาตรา ๓๘ แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดีพ.ศ. ๒๕๔๖ สำนักงานมาตรฐานผลิตภัณฑ์อุตสาหกรรมจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบสำนักงานมาตรฐานผลิตภัณฑ์อุตสาหกรรม ว่าด้วยหลักเกณฑ์และวิธีการในการดำเนินการตามกฎหมายว่าด้วยข้อมูลข่าวสารของราชการพ.ศ. ๒๕๕๔ข้อ ๒ ให้ยกเลิกระเบียบสำนักงานมาตรฐานผลิตภัณฑ์อุตสาหกรรมว่าด้วยหลักเกณฑ์และวิธีการในการดำเนินการตามพระราชบัญญัติข้อมูลข่าวสารของราชการพ.ศ. ๒๕๕๐ข้อ ๓ ระเบียบนี้ให้ใช้บังคับ ตั้งแต่วันประกาศเป็นต้นไปข้อ ๔ บรรดาระเบียบข้อบังคับ และคำสั่งอื่นใดของสำนักงานมาตรฐานผลิตภัณฑ์อุตสาหกรรมในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๕ ในระเบียบนี้สำนักงาน หมายความว่าสำนักงานมาตรฐานผลิตภัณฑ์อุตสาหกรรมข้อมูลข่าวสาร หมายความว่าข้อมูลข่าวสารของราชการตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของสำนักงานมาตรฐานผลิตภัณฑ์อุตสาหกรรมศูนย์ข้อมูลข่าวสาร หมายความว่าศูนย์ข้อมูลข่าวสารของสำนักงานมาตรฐานผลิตภัณฑ์อุตสาหกรรมคณะกรรมการ หมายความว่าคณะกรรมการข้อมูลข่าวสารของสำนักงานมาตรฐานผลิตภัณฑ์อุตสาหกรรมวัน หมายความว่าวันตามปีปฏิทินวันทำการ หมายความว่าวันทำการตามปกติของหน่วยงานของรัฐคำขอ หมายความว่าคำขอข้อมูลข่าวสารตามระเบียบนี้ข้อ ๖ ให้เลขาธิการสำนักงานมาตรฐานผลิตภัณฑ์อุตสาหกรรมรักษาการตามระเบียบนี้และให้มีอำนาจออกประกาศ หรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบนี้ให้เลขาธิการสำนักงานมาตรฐานผลิตภัณฑ์อุตสาหกรรมมีอำนาจวินิจฉัยสั่งการตามที่เห็นสมควรหมวด ๑คณะกรรมการข้อมูลข่าวสารของสำนักงาน ข้อ ๗[๒]ให้มีคณะกรรมการข้อมูลข่าวสารของสำนักงานประกอบด้วย รองเลขาธิการ ซึ่งเลขาธิการมอบหมายเป็นประธานผู้แทนสำนักงานเลขานุการกรม เป็นกรรมการ ผู้แทนกอง เป็นกรรมการ ผู้อำนวยการกลุ่มพัฒนาและบริหารสารสนเทศมาตรฐานศูนย์เทคโนโลยีสารสนเทศและการสื่อสารเป็นกรรมการและเลขานุการ ผู้แทนกลุ่มพัฒนาและบริหารสารสนเทศมาตรฐาน ศูนย์เทคโนโลยีสารสนเทศและการสื่อสารเป็นกรรมการและผู้ช่วยเลขานุการข้อ ๘ ให้คณะกรรมการมีอำนาจหน้าที่ดังต่อไปนี้(๑) ศึกษาและพิจารณาข้อมูลข่าวสารของสำนักงานที่สมควรจัดไว้ให้ประชาชนเข้าตรวจค้นและศึกษาได้ตามกฎหมายว่าด้วยข้อมูลข่าวสารของราชการ(๒) พิจารณากำหนดและวินิจฉัยข้อมูลข่าวสารของราชการที่ไม่ต้องเปิดเผย เงื่อนไขประเภทข้อมูลข่าวสารและเหตุผลที่เปิดเผยไม่ได้(๓) พิจารณากำหนดหลักเกณฑ์ วิธีการ รูปแบบในเรื่องที่เกี่ยวกับการปฏิบัติตามกฎหมายว่าด้วยข้อมูลข่าวสารของราชการ(๔) พิจารณาคำขอหรือคำคัดค้านการเปิดเผยข้อมูลข่าวสารที่อาจกระทบถึงประโยชน์ได้เสียของผู้เสนอคำขอหรือคำคัดค้านที่ดำเนินการตามข้อกำหนด(๕) แต่งตั้งคณะอนุกรรมการหรือคณะทำงาน เพื่อปฏิบัติการในเรื่องใด ๆตามที่คณะกรรมการมอบหมาย(๖) พิจารณาดำเนินการ หรือเสนอความเห็นในเรื่องอื่น ๆ ที่เกี่ยวข้องข้อ ๙ การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมถ้าประธานกรรมการไม่อยู่ในที่ประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเพื่อปฏิบัติหน้าที่เป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนกรณีที่มีคะแนนเสียงเท่ากันให้ประธานในที่ประชุมออกเสียงเพื่อชี้ขาดข้อ ๑๐ ให้นำความในข้อ๙ มาใช้บังคับการประชุมคณะอนุกรรมการ หรือคณะทำงานที่คณะกรรมการแต่งตั้งโดยอนุโลมหมวด ๒ศูนย์ข้อมูลข่าวสาร ข้อ ๑๑ ให้จัดตั้งศูนย์ข้อมูลข่าวสารของสำนักงานขึ้นอยู่ในความรับผิดชอบควบคุมดูแลของกลุ่มพัฒนาและบริหารสารสนเทศมาตรฐานเพื่อให้บริการข้อมูลข่าวสารของราชการไว้ให้ประชาชนเข้าตรวจดู ศึกษาค้นคว้าตลอดจนเผยแพร่ จำหน่าย จ่ายแจกรวมทั้งปฏิบัติหน้าที่ให้เป็นไปตามระเบียบนี้และตามกฎหมายว่าด้วยข้อมูลข่าวสารของราชการหมวด ๓การจัดระบบข้อมูลข่าวสาร ข้อ ๑๒ ให้หน่วยงานในสำนักงานจัดแยกประเภทของข้อมูลข่าวสารที่อยู่ในความครอบครองหรือควบคุมดูแลให้เป็นไปตามกฎหมายว่าด้วยข้อมูลข่าวสารของราชการกฎหมายอื่นและระเบียบของราชการ ดังนี้(๑) ข้อมูลข่าวสารที่ลงพิมพ์ในราชกิจจานุเบกษา(๒) ข้อมูลข่าวสารที่ต้องจัดไว้ให้ประชาชนตรวจดูได้(๓) ข้อมูลข่าวสารส่วนบุคคล(๔) ข้อมูลข่าวสารอื่นการจัดแยกประเภทข้อมูลข่าวสารตามวรรคหนึ่งให้คำนึงถึงลักษณะของข้อมูลข่าวสารตามกฎหมายว่าด้วยข้อมูลข่าวสารของราชการด้วยว่าเป็นข้อมูลข่าวสารที่จะเปิดเผยมิได้หรือเป็นข้อมูลข่าวสารที่อาจมีคำสั่งมิให้เปิดเผยก็ได้ให้หน่วยงานในสำนักงานแจ้งข้อมูลข่าวสารตามวรรคหนึ่ง (๑) และ (๒)ไปยังกลุ่มพัฒนาและบริหารสารสนเทศมาตรฐานเพื่อจัดทำดัชนีข้อมูลข่าวสารสำหรับให้ประชาชนสามารถติดต่อไปยังหน่วยงานในสังกัดที่รับผิดชอบโดยตรงเพื่อตรวจดู หรือขอสำเนาข้อมูลข่าวสารให้หน่วยงานในสำนักงานจัดให้มีเจ้าหน้าที่ควบคุม ดูแลการตรวจสอบติดตามและประสานงานในการดำเนินการตามวรรคหนึ่งและวรรคสามให้เป็นไปด้วยความเรียบร้อยและเป็นปัจจุบันอยู่เสมอรวมทั้งรับผิดชอบในการพิจารณาให้บริการข้อมูลข่าวสารอื่น ๆที่อยู่ในความครอบครองหรือควบคุมดูแลข้อ ๑๓ ให้หน่วยงานในสำนักงานจัดทำบัญชีข้อมูลข่าวสารอื่นๆ ที่ไม่อยู่ในหลักเกณฑ์ที่จะต้องแจ้งให้แก่กลุ่มพัฒนาและบริหารสารสนเทศมาตรฐานตามข้อ ๑๒ วรรคสาม ให้พร้อมในการที่จะพิจารณาสั่งเปิดเผยหรือไม่เปิดเผยเมื่อมีผู้ใดยื่นคำขอข้อมูลข่าวสารในความครอบครอง หรือควบคุมดูแลดังกล่าวหมวด ๔การขอตรวจดูการขอข้อมูลข่าวสาร และการอนุญาต ข้อ ๑๔ การขอสำเนาข้อมูลข่าวสารหรือขอสำเนาข้อมูลข่าวสารที่มีคำรับรองถูกต้องให้ยื่นคำขอเป็นหนังสือตามแบบที่สำนักงานกำหนดต่อเจ้าหน้าที่ของหน่วยงานในสำนักงานหรือเขียนขึ้นเอง โดยให้ระบุข้อมูลข่าวสารที่ต้องการในลักษณะที่อาจเข้าใจได้ตามสมควรให้เจ้าหน้าที่ซึ่งได้รับคำขอตรวจสอบว่าข้อมูลข่าวสารตามคำขอนั้นเป็นข้อมูลข่าวสารที่อยู่ในความครอบครองหรือควบคุมดูแลของหน่วยงานใดในสำนักงานหากเป็นข้อมูลข่าวสารและอยู่ในความครอบครองหรือควบคุมดูแลของหน่วยงานในสังกัดให้เจ้าหน้าที่ประจำหน่วยงานนั้นซึ่งเป็นข้าราชการไม่ต่ำกว่าระดับชำนาญการเป็นผู้อนุญาตและลงนามในสำเนาที่มีคำรับรองถูกต้องของข้อมูลข่าวสารโดยลงลายมือชื่อพร้อมทั้งชื่อตัว ชื่อสกุล และตำแหน่ง ตลอดจน วัน เดือนปีให้ชัดเจน ทั้งนี้ให้รับรองตามจำนวนที่ผู้ยื่นขอขอให้รับรองในกรณีที่ไม่อาจวินิจฉัยได้ว่าข้อมูลข่าวสารที่มีคำร้องขอนั้นเป็นข้อมูลข่าวสารที่เปิดเผยได้หรือไม่ให้นำเสนอต่อคณะกรรมการเพื่อพิจารณาวินิจฉัยต่อไปข้อ ๑๕ กรณีการเปิดเผยข้อมูลข่าวสารตามคำขอนั้นกระทบถึงประโยชน์ได้เสียของผู้ใดให้หน่วยงานนั้นแจ้งให้ผู้มีส่วนได้เสียทราบโดยมิชักช้าเพื่อให้ผู้มีส่วนได้เสียนั้นคัดค้านภายในเวลาที่กำหนดไว้ในมาตรา ๑๗แห่งพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๑๖ กรณีผู้มีอำนาจอนุญาตมีคำสั่งมิให้เปิดเผยข้อมูลข่าวสารใดตามมาตรา ๑๕ ให้แจ้งคำสั่งพร้อมเหตุผลให้ผู้ยื่นขอทราบพร้อมแจ้งให้ผู้ยื่นขอทราบถึงสิทธิและระยะเวลาในการอุทธรณ์คำสั่งไม่อนุญาตดังกล่าวต่อคณะกรรมการวินิจฉัยการเปิดเผยข้อมูลข่าวสารตามมาตรา ๑๘ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ด้วยข้อ ๑๗ ข้อมูลข่าวสารส่วนบุคคล ตามมาตรา ๒๓แห่งพระราชบัญญัติข้อมูลข่าวสารของราชการ พ.ศ. ๒๕๔๐ให้หน่วยงานในสังกัดดำเนินการให้บริการโดยปฏิบัติตามกฎหมายว่าด้วยข้อมูลข่าวสารของราชการในส่วนที่เกี่ยวกับข้อมูลข่าวสารส่วนบุคคลโดยรอบคอบข้อ ๑๘ ข้อมูลข่าวสารใดหากมีกฎหมาย ระเบียบอื่น หรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวด้วยข้อ ๑๙ ข้อมูลข่าวสารที่มีไว้เผยแพร่หรือจำหน่ายให้คิดค่าใช้จ่ายต่าง ๆตามหลักเกณฑ์ที่สำนักงานกำหนดโดยคำแนะนำของคณะกรรมการรายได้จากการนี้ให้ปฏิบัติตามระเบียบของทางราชการข้อ ๒๐ การเรียกค่าธรรมเนียมการทำสำเนาหรือสำเนาที่มีคำรับรองถูกต้องของข้อมูลข่าวสารของราชการให้เป็นไปตามหลักเกณฑ์ที่สำนักงานกำหนดโดยความเห็นชอบของคณะกรรมการข้อมูลข่าวสารของราชการรายได้จากค่าธรรมเนียมตามวรรคหนึ่งให้ปฏิบัติตามข้อบังคับกระทรวงการคลังว่าด้วยเงินค่าธรรมเนียมข้อมูลข่าวสารของราชการพ.ศ. ๒๕๔๘หมวด ๕กำหนดระยะเวลา ข้อ ๒๑ การบริการข้อมูลข่าวสารตามคำขอให้หน่วยงานดำเนินการให้บริการภายในกำหนดระยะเวลาดังนี้(๑) การให้บริการข้อมูลข่าวสารที่จัดไว้ให้ประชาชนตรวจดู หรือขอสำเนาหรือขอสำเนา ที่มีคำรับรองความถูกต้องของข้อมูลข่าวสารที่ศูนย์ข้อมูลข่าวสารให้ดำเนินการให้แล้วเสร็จโดยเร็วหรือภายในวันทำการที่รับคำขอ(๒) การให้บริการข้อมูลข่าวสารอื่น ๆ ที่อยู่ในความครอบครองหรือควบคุมดูแลของหน่วยงานในสังกัดให้หน่วยงานที่มีข้อมูลข่าวสารพร้อมที่จะจัดหาให้ได้จะต้องดำเนินการให้แล้วเสร็จโดยเร็วหรือภายในวันทำการที่รับคำขอ(๓) ในกรณีที่ข้อมูลข่าวสารที่ขอมีจำนวนมากหรือไม่สามารถดำเนินการให้แล้วเสร็จ ภายใน ๑๕ วันจะต้องแจ้งให้ผู้ขอข้อมูลทราบภายใน ๑๕ วัน รวมทั้งแจ้งกำหนดเวลาที่จะดำเนินการแล้วเสร็จให้ผู้ขอข้อมูลข่าวสารทราบด้วยหมวด ๖สถานที่บริการข้อมูลข่าวสาร ข้อ ๒๒ สถานที่บริการข้อมูลข่าวสารของสำนักงานมีดังนี้(๑) ศูนย์ข้อมูลข่าวสารของสำนักงาน ตั้งอยู่ที่ห้องสมุดสำนักงานมาตรฐานผลิตภัณฑ์อุตสาหกรรม ชั้น ๑ อาคารสำนักงานมาตรฐานผลิตภัณฑ์อุตสาหกรรม๗๕/๔๒ ถนนพระรามที่ ๖ แขวงทุ่งพญาไท เขตราชเทวี กรุงเทพมหานคร รหัสไปรษณีย์ ๑๐๔๐๐หมายเลขติดต่อ ๐ ๒๒๐๒ ๓๕๑๐(๒)[๓]ศูนย์บริการลูกค้าและรับเรื่องร้องเรียน กลุ่มช่วยอำนวยการ สำนักงานเลขานุการกรมเป็นสถานที่ติดต่อสอบถามข้อมูลข่าวสารทั่วไปและรับเรื่องร้องเรียนที่เกี่ยวกับการปฏิบัติงาน หมายเลขติดต่อ ๐ ๒๒๐๒ ๓๓๐๘(๓) หน่วยงานต่าง ๆ ในสังกัดเป็นสถานที่ติดต่อขอข้อมูลข่าวสารอื่น ๆที่อยู่ในความรับผิดชอบของหน่วยงานนั้น โดยสามารถตรวจสอบได้จากเว็ปไซต์สำนักงาน www.tisi.go.thประกาศณ วันที่ ๙ สิงหาคม ๒๕๕๔ชัยยง กฤตผลชัยเลขาธิการสำนักงานมาตรฐานผลิตภัณฑ์อุตสาหกรรม[เอกสารแนบท้าย]๑. คำขอข้อมูลข่าวสาร(ดูข้อมูลจากภาพกฎหมาย)ระเบียบสำนักงานมาตรฐานผลิตภัณฑ์อุตสาหกรรมว่าด้วยหลักเกณฑ์และวิธีการในการดำเนินการตามกฎหมายว่าด้วยข้อมูลข่าวสารของราชการ(ฉบับที่ ๒) พ.ศ. ๒๕๕๘[๔]ข้อ ๒ระเบียบนี้ให้ใช้บังคับตั้งแต่วันประกาศเป็นต้นไป ปริยานุช/ผู้จัดทำ๑๓ มีนาคม ๒๕๕๘วริษา/เพิ่มเติม๒๖ มีนาคม ๒๕๕๘นุสรา/ผู้ตรวจ๑๕ มิถุนายน๒๕๕๘[๑] ราชกิจจานุเบกษาเล่ม ๑๓๒/ตอนที่ ๒๒ ง/หน้า ๑/๑๒ มีนาคม ๒๕๕๘[๒] ข้อ ๗แก้ไขเพิ่มเติมโดยระเบียบสำนักงานมาตรฐานผลิตภัณฑ์อุตสาหกรรมว่าด้วยหลักเกณฑ์และวิธีการในการดำเนินการตามกฎหมายว่าด้วยข้อมูลข่าวสารของราชการ(ฉบับที่ ๒) พ.ศ. ๒๕๕๘[๓] ข้อ ๒๒ (๒)แก้ไขเพิ่มเติมโดยระเบียบสำนักงานมาตรฐานผลิตภัณฑ์อุตสาหกรรม ว่าด้วยหลักเกณฑ์และวิธีการในการดำเนินการตามกฎหมายว่าด้วยข้อมูลข่าวสารของราชการ(ฉบับที่ ๒) พ.ศ. ๒๕๕๘[๔] ราชกิจจานุเบกษาเล่ม ๑๓๒/ตอนที่ ๒๒ ง/หน้า ๘/๑๒ มีนาคม ๒๕๕๘